
NARVA LINNAVALITSUS

K O R R A L D U S


Narva								    ____.07.2018. a nr _____ - k


Narvas Haigla tn 6 hoones 
asuvate ruumide tasuta kasutusse andmine
(Tervise Arengu Instituut)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Tervise Arengu Instituudilt, registrikood 70006292, taotlus, milles palutakse anda ajavahemikul 27.08.-30.11.2018. a tasuta kasutusse Narvas Haigla tn 6 hoones 2. korrusel asuva ruumi nr 100 üldpindalaga 29,0 m² ja 3. korrusel asuva ruumi nr 147 üldpindalaga 42,0 m² Narva narkootikume süstivate inimeste hulgas uuringu läbiviimiseks.

Uuringu eesmärgiks on hinnata HIV-nakkuse, hepatiit B ja C markerite levimust vereanalüüsi põhjal ning uurida narkootikumide tarvitamise ja seksuaaleluga seotud riskikäitumist.

Nimetatud uuringud viiakse läbi igas linnas üks kord nelja aasta jooksul vastavalt riiklikule HIV strateegiale. Kuna varasematest uuringutest Narvas 2010. ja 2014. aastal on juba palju aega möödas, soovib Tervise Arengu Instituut 2018. aastal korraldada järjekordse uuringu Narva narkootikume süstivate inimeste hulgas.

Narva linnaarst Andrei Antonov toetab Tervise Arengu Instituudi taotlust.

Linna huvi seisneb Narva narkootikume süstivate inimeste tervise ülevaates ja riiklikus rahastamises uuringute tulemuste järgi.

Arvestades linna huve, otsustati Narva Linnavalitsuse linnavarakomisjoni 03.07.2018 koosolekul (protokoll nr 8) järgmist:
1.	Nõustuda Tervise Arengu Instituudi, registrikood 70006292, taotlusega ning anda Tervise Arengu Instituudile avalikku enampakkumist korraldamata ajavahemikul 27.08.-30.11.2018. a  tasuta kasutusse Narvas Haigla tn 6 hoones 2. korrusel asuva ruumi nr 100 üldpindalaga 29,0 m² ja 3. korrusel asuva ruumi nr 147 üldpindalaga 42,0 m² Narva narkootikume süstivate inimeste hulgas uuringu läbiviimiseks.

2.	Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.


2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 p 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-is 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2.	Korra § 46 lg 4 ja § 7 lg 2 p 7 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse linna huvidest tulenevalt juhtudelt. Korra § 47 sätestab, et linnavara enampakkumiseta kasutusse andmise otsustus võetakse vastu Korra punkti § 5 (§ 5 lg 1 p 3 alapunkt b) alusel. 

2.3.	Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 


3.  OTSUS

3.1. Anda Tervise Arengu Instituudile, registrikood 70006292 avalikku enampakkumist korraldamata ajavahemikul 27.08.-30.11.2018. a tasuta kasutusse Narvas Haigla tn 6 hoones 2. korrusel asuva ruumi nr 100 üldpindalaga 29,0 m² ja 3. korrusel asuva ruumi nr 147 üldpindalaga 42,0 m² Narva narkootikume süstivate inimeste hulgas uuringu läbiviimiseks.

3.2.	Narva Linnavalitsuse Linnamajandusametil sõlmida Tervise Arengu Instituudiga punktis 3.1 nimetatud linnavara kasutamise leping.

 
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Tervise Arengu Instituudile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

